Arenalesas
Arenalesas (isp. Cerro Arenales) – ugnikalnis pietų Čilėje, Aiseno regione, Patagonijos Anduose. Aukštis – 3437 m. Stūkso 65 km į vakarus nuo Kokrano, San Rafaelio lagūnos nacionaliniame parke, padengtas Šiaurės Patagonijos ledlaukio. Dėl savo atokumo Arenalesas ugnikalniu pripažintas tik 1963 m. Pradžioje manyta, jog jis užgesęs, tačiau 1979 m. palydovinėse nuotraukose pastebėta nedidelių tefros išsiveržimų. Kalną dengia ledynai. Į kalną pirmą kartą įkopė čiliečių–japonų ekspedicija, vadovaujama profesoriaus Tanakos.